钦定古今图书集成/明伦汇编/氏族典/第258卷 > 王纶之
## 钦定古今图书集成/明伦汇编/氏族典/第258卷 > 王纶之

按《南史王裕之传》：“裕之子昇之，昇之子延之，延之子
纶之，字元章，为安成王记室参军。齐永明中，历位侍
中，出为豫章太守。下车祭徐孺子、许子将墓，图画陈
蕃、华歆、谢鲲像于郡朝堂。为政宽简，称良二千石。武
帝幸琅邪城，纶之与光禄大夫全景文等二十一人
坐不参承，为有司奏，免官。后位侍中、都官尚书，卒。纶”
之子昕，有业行，居父忧过礼。谢𤅢欲遣参之，孔珪曰：
“何假参此岂有全理！”以忧卒。